《衢右道中》
宋代·喻良能

渐喜家居近，相望六驿间。
脱身江左役，洗眼浙东山。
乡味初充馔，慈闱亦破颜。
经过縠溪水，应笑鬓毛斑。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。